'Ongelooflike eindpoging van ANC kom' | Netwerk24
2 in arres oor dwelms ná klopjagte in Muizenberg
Twee verdagtes is die naweek in Muizenberg in Kaapstad in polisieklopjagte vir die besit en handel in dwelms aangekeer.
Aanslag op oudpolisieman wat teen Kilian kan getuig
'n Oudpolisielid en getuie teen Zane Kilian (39), wat onder meer teregstaan daarop dat hy die vermoorde lt.kol Charl Kinnear se selfoon nagespoor het, het Maandagaand 'n aanslag op sy lewe in Johannesburg oorleef.
Egpaar van drankwinkel in Barberton doodgeskiet
Die polisie in Mpumalanga is tans besig met 'n grootskaalse soektog na vier rowers nadat 'n egpaar, wat 'n drankwinkel in Barberton bestuur het, Maandag in die vroeë oggendure vermoor is.
WP-ster Gelant vir 6 maande uit
Warrick Gelant gaan vir die res van die Westelike Provinsie se Curriebeker-veldtog en 'n stewige deel van die Stormers se Pro16-wedstryde volgende jaar op die krukkelys deurbring, maar loop nie die gevaar om die Britse en Ierse Leeus se toetsreeks te
Dagga kan Tyson pootjie sou hy vir titel wil veg
George Foreman het sy woorde oor Mike Tyson se terugkeer na die bokskryt gesluk en dink nou die 54-jarige Tyson kan selfs weer die swaargewigkampioen van die wêreld word.
'Sokker moet wakker skrik oor kopbeserings'
'Ons leef in 'n wêreld waar mans voel hulle moet dapper wees.'
Covid-19-fonds: Só is die geld bestee
Die Solidariteitsfonds sou al teen hierdie tyd ontbind gewees het, maar weens die tweede vlaag van koronavirus-infeksies sal die fonds waarskynlik tot einde volgende jaar voortleef.
Zoom se inkomste styg 367%
Zoom Video Communications, wat die aanlyn konferensiediens Zoom besit, se inkomste in die derde kwartaal is 'n verstommende 367% hoër as die ooreenstemmende kwartaal 'n jaar gelede.
Hof weier weer Airlink se aansoek oor kaartjiegeld
Airlink se poging om geld uit die Suid-Afrikaanse Lugdiens (SAL) te kry wat dié hom glo skuld, kos hom teen dié tyd waarskynlik 'n aardige bedraggie.
SA se 'Knuckle City' skitter onder die AMAA-benoemings
Jahmil X.T. Qubeka se boksprent Knuckle City het 13 benoemings – onder meer as die beste rolprent – vir die Africa Movie Academy (AMAA) losgeslaan.
Anna Davel open haar eie aanlyn kunsgalery
Die sangeres Anna Davel het haar eie aanlyn kunswinkel geopen – en dít met skilderkuns wat sy self geskep het.
'Yesterday' vertoon op Wêreld-vigsdag
Ter huldiging van Wêreldvigsdag vandag, word die Suid-Afrikaanse rolprent Yesterday om 20:30 vanaand op SABC3 vertoon.
Eienaar van vulstasie skryf daagliks woorde van hoop
Toe Alison Purchase en haar man sowat 25 jaar gelede die BP-vulstasie aan Jan Smuts-rylaan in Hyde Park, Johannesburg gekoop het, was Internet-faam die verste ding van haar gedagtes.
'Ongelooflike eindpoging van ANC kom'
Deur Charné Kemp 20 Julie 2016 23:02
Die Onafhanklike Verkiesingskommissie (OVK) se Hendrik Matroos, logistieke bestuurder, en Maruping Wildebees, gemeenskapbestuurder, dra OVK-plakkate vir 'n uitstalling. Foto: Emile Hendricks
Pitso Tshwaro, EFF-wykskandidaat vir wyk 6 in Kimberley, en Simon Dire hang verkiesingsplakkate in Kimberley op. Foto: Emile Hendricks
Kimberley. – Kiesers kan 'n "ongelooflike eindpoging" in die ANC se werwingsveldtog kort voor die munisipale verkiesing op 3 Augustus verwag.
Só 'n veldtog kan moontlik enkele besluitlose kiesers oortuig oor waar hulle hul kruisies op die stembrief moet trek.
Só sê prof. André Duvenhage, politieke ontleder van die Noordwes-Universiteit (NWU). "Die ANC was te lank stil en sy nasionale verkiesingsveldtog het nog nie veel aandag getrek nie. Die ANC was nog altyd bekend om sy indrukwekkende laaste eindpogings."
Hy reken Noord-Kapenaars is konserwatief. Sowat 70% tot 80% van hulle het moontlik reeds besluit vir wie hulle gaan stem. Nuwe verkiesingsplakkate gaan hulle nouliks oorhaal om anders te stem.
Die Noord-Kaap is nie 'n brandpunt nie. Die kanse dat dit in die hande van 'n ander party kan val, is hoogs onwaarskynlik.
"Die hewige verkiesingstryd lê in die drie metropole – Port-Elizabeth, Johannesburg en Pretoria."
Die onsekerheid onder ontnugterde kiesers kan egter 'n beduidende invloed op partye se steunvlakke meebring.
Die statistieke van die 2011- munisipale verkiesing dui daarop dat net 60% van potensiële kiesers gestem het. Dié persentasie kan daal.
Die ANC se aanspraak op 'n 70%-oorwinning in die Noord-Kaap is moontlik te rooskleurig. "Die persentasie kan diep in die vyftig wees. Die verkiesingsuitslae van 2014 met 'n oorwinning van 64% het reeds op 'n verswakkende ANC gedui. Daar is verskeie redes hoekom die ANC swakker kan vaar.
"Sedert 2011 het meer ontevredenheid oor swak dienslewering, die John Block-skandaal, nasionale skandale, politieke verdeeldheid en gewelddadige betogings in 'n swak ekonomie bygekom.
"Die Noord-Kaap het ook ietwat van 'n Wes-Kaapse sentiment. Dit het koalisie-regering in munisipaliteite soos die Hantam, Karoo-Hoogland en Nama Khoi meegebring, in plekke waar daar nie 'n Tswana-ANC-meerderheid is nie.
"Die EFF het 'n sterk veldtog wat aandag trek. Die party ding om dieselfde kiesers met die ANC mee.
"Cope staan ook redelik sterk in die Noord-Kaap.
"Die DA is steeds die sterkste opposisieparty; 'n party wat organisatories sterk staan. Hy kan moontlik 23% van die stemme in die Noord-Kaap kry. Die party het egter 'n gedaanteverwisseling ondergaan: van 'n aanvanklik liberale tot 'n maatskaplik-demokratiese uitgangspunt. Sommige kiesers beskou die party selfs as die ANC light."
Duvenhage het daarop gewys dat die Khoisan-revolusieparty te nuut is om vinnig veld te wen. "Dit sal hoogstens drie wyke verower, indien hy gelukkig is. Sy veldtog steun op 'n anti-ANC-sentiment.
"Die VF Plus het vanjaar 'n sterk veldtog. Tog sal sy steun moontlik nie meer as 1,3% wees nie," sê Duvenhage.